Στις 5,5 μονάδες καταγράφεται η διαφορά μεταξύ ΝΔ και ΣΥΡΙΖΑ σε μεγάλη πανελλαδική δημοσκόπηση που διενήργησε η ΚΑΠΑ Research κατά το διάστημα 25 Ιουνίου έως 2 Ιουλίου.

Σε δείγμα 9.800 ερωτηθέντων, η διαφορά είναι αυξημένη κατά 1,1% σε σχέση με αντίστοιχη έρευνα που είχε διενεργηθεί τον Μάρτιο από την ίδια εταιρεία.

Στην ερώτηση «αν είχαμε εκλογές την επόμενη Κυριακή ποιο κόμμα θα ψηφίζατε», το 23,3% θα ψήφιζε τη ΝΔ, ενώ το 17,8% απάντησε τον ΣΥΡΙΖΑ.

Σύμφωνα με τα αποτελέσματα της δημοσκόπησης καταλληλότερος για πρωθυπουργός εμφανίζεται ο Κυριάκος Μητσοτάκης με 31% έναντι 24% του Αλέξη Τσίπρα, ωστόσο το μεγαλύτερο ποσοστό 42% απάντησε «κανένας από τους δύο».

Ο ΣΥΡΙΖΑ υπερτερεί στα κοινωνικά στρώματα που έχουν εισόδημα έως 6.000 ευρώ, ετησίως, ενώ η ΝΔ επικυριαρχεί σε όσους έχουν εισοδήματα άνω των 25.000 ετησίως.

Πηγή: thebest.gr